Utfyllende praktiske opplysninger for studenter på

EAS4900 - Internasjonalt prosjektsemester Europa – Amerika

*Før utreise:*

* Utarbeidelse av tema for prosjektrapporten skjer i samarbeid mellom oppdragsgiver, student og veileder ved UiO. Veileder skal godkjenne endelig tema. Tema bør bestemmes før utreise, evt. senest 1 måned etter ankomst hvis spesielle forhold tilsier dette.
* Som student registrert ved UiO får du lån og stipend i Lånekassen og kan kjøpe studentforsikring som andre utenlandsstudenter.
* Lånekassen støtter delstudier i utlandet med basisstøtte i tillegg til en reise tur-retur fra Norge til studie/hospitantsted ved opphold på under seks måneder og til to reiser tur-retur ved opphold på seks måneder eller mer. Reisetillegget blir gitt som 70 prosent stipend og 30 prosent lån.
* Du er selv ansvarlig for å søke visum, kjøpe flybilletter, skaffe bolig etc. Du betaler selv leie for boligen.
* Utplassering i ambassade/konsulat vil i enkelte tilfeller kreve sikkerhetsklarering.
* Når hospitantplass er avtalt, sender oppdragsgiver et bekreftelsesbrev som kan legges ved visumsøknaden.
* Du avtaler selv med oppdragsgiver når oppholdet skal starte. Utenlandsoppholdet vil vare i maksimum 6 måneder, minimum 4 måneder. Oppholdets varighet vil i enkelte tilfeller begrenses av visumbestemmelse i det landet du skal reise til. Vær oppmerksom på at søknad om visum til enkelte land kan være tidkrevende.
* Hvis du reiser utenom avtalen med UD: Du signerer en standard Interpro-kontrakt i tre eksemplarer. Representant for oppdragsgiver og programkonsulent ved UiO signerer også.

*Under oppholdet:*

* Du vil få en fast kontaktperson/fadder på arbeidssplassen.
* Oppdragsgiver stiller kontorplass med PC tilgjengelig (ikke nødvendigvis eget kontor).
* Oppdragsgiver tilrettelegger selv fritt oppgaver for den delen av arbeidet som inngår i den daglige drift på arbeidsplassen. Oppgavene skal være varierte, utfordrende og gi innsikt i arbeidet ved på arbeidsplassen.
* Du vil følge arbeidstidene ved hospitantplassen, men du vil arbeide med en stor eller to til tre mindre prosjektrapporter i 12-18 timer i uken. Prosjektrapporten/e vil være knyttet til oppdragsgivers virksomhet og behov.
* Internasjonalt prosjektsemester er et heltidsstudium. Du skal ikke arbeide med masteroppgaven dette semesteret.
* Du mottar ikke lønn eller stipend fra oppdragsgiver.

*Etter oppholdet:*

* Oppdragsgiver skriver en bekreftelse eller attest ved utløpet av hospitantperioden.
* Etter at sensur har falt, sender du et eksemplar av oppgaven til oppdragsgiver.